РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 41
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 30.11.2022 г.

Днес, 30.11.2022 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:  Стефан Гроздев
                                                                         ЧЛЕНОВЕ:  Йордан Стоев
                                                                                              Олга Керелска
                                                                                              Стефан Петров
                                                                                              Огнян Дамянов
ОТСЪСТВА: Боян Новански.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Мая Атанасова – началник отдел „Управление на собствеността“ и Диана Стоянова - главен експерт - юрисконсулт в дирекция „Правна“.

- Инвестиции и строителство:

	1.ОТНОСНО: Иницииране на процедура за избор на изпълнител на услуга с предмет „Изготвяне на обследване за установяване на техническите характеристики, свързани с изискванията по чл. 169, ал. 1 и ал. 3 от ЗУТ, изготвяне на технически паспорти, обследване за енергийна ефективност и сертифициране на обект - Административна сграда, находяща се в гр. София, ул. „Георги Сава Раковски“ № 134, с идентификатор 68134.102.203.1“.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
1.2. ПРИЕМА Техническата спецификация, Образец на ценово предложение, Образец на предложение за изпълнение, Образец на покана за изпълнение на услуга с предмет „Изготвяне на обследване за установяване на техническите характеристики, свързани с изискванията по чл. 169, ал. 1 и ал. 3 от ЗУТ, изготвяне на технически паспорт, обследване за енергийна ефективност и сертифициране на обект - административна сграда, находяща се в гр. София, ул. „Георги Сава Раковски“ № 134, с идентификатор 68134.102.203.1“.
1.3. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“ да предприеме необходимите действия за осигуряване на поне три оферти за изпълнение на услуга с предмет „Изготвяне на обследване за установяване на техническите характеристики, свързани с изискванията по чл. 169, ал. 1 и ал. 3 от ЗУТ, изготвяне на технически паспорти, обследване за енергийна ефективност и сертифициране на обект - административна сграда, находяща се в гр. София, ул. „Георги Сава Раковски“ № 134, с идентификатор 68134.102.203.1“. 
1.4. ВЪЗЛАГА на дирекция „Управление на собствеността на съдебната власт“ след получаване на информацията по т. 1.3 да докладва на комисия „Управление на собствеността“ към Пленума на ВСС.
1.5. ВКЛЮЧВА в Инвестиционната програма на ВСС за 2022 г. обект: „Изготвяне на обследване за установяване на техническите характеристики, свързани с изискванията по чл. 169, ал. 1 и ал. 3 от ЗУТ, изготвяне на технически паспорти, обследване за енергийна ефективност и сертифициране на обект - административна сграда, находяща се в гр. София, ул. „Георги Сава Раковски“ № 134, с идентификатор 68134.102.203.1“ със сметна стойност 12 000,00 лева с ДДС. Средствата да се осигурят по § 51-00 „Основен ремонт на ДМА“ от Инвестиционната програма на ВСС за 2022 г., за сметка на „Неразпределен резерв за проектиране и основен ремонт на сгради“. 
1.6. ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ да отрази промяната по т. 1.5.
1.7. ИЗПРАЩА решението на Комисия „Бюджет и финанси“ към Пленума на Висш съдебен съвет за сведение.

- Текущи ремонти:

	2.ОТНОСНО: Писмо от административния ръководител на Окръжен съд - Търговище за осигуряване на средства за авариен ремонт на асансьор в сградата на съда.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

По предложения проект на решение беше проведено гласуване, като „За“ бяха: г-н Стефан Гроздев, г-н Йордан Стоев, г-жа Олга Керелска и г-н Стефан Петров, а „Против“ гласува г-н Огнян Дамянов, с изразено становище за липса на неотложност в предложението на административния ръководител на Окръжен съд - Търговище.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	2.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
	2.2.ПРИЕМА за неотложно и целесъобразно извършване на подмяна на хидравличната станция с нова на асансьорна уредба с 4 (четири) спирки /АСУ/ в сградата на Окръжен съд /ОС/ - Търговище, на ул. „Стефан Караджа“ № 1, гр. Търговище, на стойност на 7 630,00 лв. с ДДС, съгласно предоставената от административния ръководител на съда оферта.
	Мотиви: Налице е необходимост от извършване на неотложна и аварийна подмяна на дефектиралата хидравличната станция на асансьорната уредба в сградата на съда, поради това че към настоящия момент същата не функционира, което затруднява работата на съда, и придвижването в сградата на хора в неравностойно положение.
На основание чл. 12, във връзка с §1 от Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт е необходимо ремонтът да бъде обезпечен. Същият е в съответствие с решение по т. 39 от протокол №44/16.11.2022 г. от заседание на комисия „Бюджет и финанси“ към Пленума на ВСС.
Справка за отпуснатите средства на ОС – Търговище
за периода 2017 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт
2017 | 0,00 лв. | няма

2018

7 180,00 лв.

2 988,00 лв.

авариен ремонт на покрива на северно крило
авариен ремонт на покрива на сградата на съдебната палата.

2019 | 0,00 лв. | няма
2020 | 0,00 лв. | няма

2021

13 176,00 лв.

2 310,74 лв.

разширяване на съществуваща ПИИ за нуждите на ОСВ в сградата на Съдебна палата, гр. Търговище
неотложен ремонт, изразяващ се в подмяна на циркулационна помпа, в сградата на ОС – Търговище

2.3.ПРЕДЛАГА на Комисия „Бюджет и финанси“ към Пленума на Висшия съдебен  съвет  да  бъде  коригиран  бюджета  на  ОС  -  Търговище със сумата от 7 630,00 лв. с ДДС за неотложен авариен ремонт за подмяна хидравлична станция на  асансьорна   уредба   /АСУ/   в   сградата   на   Съдебна  палата   –   Търговище, ул. „Стефан Караджа“ № 1, гр. Търговище. Средствата следва да се осигурят от неразпределения резерв за непредвидени неотложни разходи по бюджета на съдебната власт.
2.4.ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност и на административния ръководител на ОС - Търговище за сведение.

	3.ОТНОСНО: Писмо от административния ръководител на Районен съд – Балчик за разходване на отпуснатите средства за текущи ремонти през 2022 г. за ремонт на вътрешната инсталация за отопление и поставяне на преградна стена. 
 	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

	Г-жа Олга Керелска направи предложение информацията, която се предоставя от дирекция „Управление на собствеността на съдебната власт“ във връзка с искания от органи на съдебна власт за извършване на текущи, аварийни и неотложни ремонти в справка „Таблица за отпуснатите средства за извършване на текущи ремонти“ да бъде включена и информация за предоставените и усвоени средства за планирани, аварийни и неотложни ремонти и за текущата календарна година. Предложението беше прието единодушно.
 
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“. 
	3.2.ПРИЕМА за необходимо и целесъобразно извършване на ремонт на елементи  от  вътрешната  отоплителна  и  охладителна  инсталация  в  размер на 1 688,38 лв. с ДДС и изграждане на преграда от алуминиева дограма между приземен и първи етаж на Съдебна палата - Балчик средства в размер на 2 200,00 лв. с ДДС на ул. „Стара планина“ № 2, гр. Балчик, съгласно представените икономически най-изгодни оферти, като средствата бъдат осигурени от неусвоените средства по бюджета на РС – Балчик по §10-30 за планиран текущ ремонт през 2022 г.
	Мотиви: С оглед наличните средства по бюджета на съда по § 10-30 за изпълнение на планиран текущ ремонт за ремонтни работи за боядисване на 3000,00 кв. м в сградата на съда и неотложността на ремонтните работи, описани в писмо рег. № ВСС - 4323/23.11.2022 г. на административния ръководител на РС - Балчик е целесъобразно част от тези средства по бюджета на съда бъдат използвани за неотложните ремонти.

Справка за отпуснатите средства на РС – Балчик
за периода 2017 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт
2017 | 0 лв. | няма
2018 | 0 лв. | няма
2019 | 0 лв. | няма
2020 | 0 лв. | няма

2021

2 749,00 лв.
4 429,51 лв.

Неотложен ремонт чилър
Неотложен ремонт архивни п-ния

	3.3. ИЗПРАЩА решението на Комисия „Бюджет и финанси“ към Пленума на ВСС за сведение и на административния ръководител на Районен съд - Балчик за сведение и изпълнение.
	3.4. ВЪЗЛАГА на дирекция „Управление на собствеността на съдебната власт“, отдел „Инвестиции и строителство“ при докладване на предложения от органите на съдебна власт в заседание на Комисия „Управление на собствеността“, свързани с отпускане на средства за извършване на текущи/аварийни/неотложни  ремонти да предоставя Справка за отпуснатите и усвоени средства за извършените текущи планирани/аварийни/неотложни ремонти, която да включва и информация за текущата календарна година.

	- Управление на собствеността:

4.ОТНОСНО: Проект на решение за упълномощаване на представляващия Висшия съдебен съвет /ВСС/ да подпише Анекс № 2 към договор № 96-00-104/30.11.2017 г. и Анекс № 3 към договор № 96-00-105/30.11.2017 г.  с Областния управител на област Русе за предоставяне безвъзмездно за управление на ВСС на части от недвижим имот - частна държавна собственост, находящ се в гр. Русе, за нуждите на Окръжна прокуратура  – Русе и Районна прокуратура – Русе.
Приложение: Доклад от Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на Стоян Димитров - главен експерт - юрист в отдел „Управление на собствеността“ в дирекция „Управление на собствеността на съдебната власт“.

4.2 ПРЕДЛАГА на Пленума на Висшия съдебен съвет да вземе следното решение:

1. УПЪЛНОМОЩАВА представляващия Висшия съдебен съвет да подпише Анекс № 2 към договор № 96-00-104/30.11.2017 г., сключен между Областен управител на Област Русе и ВСС, с Анекс № 1 с рег. № ВСС – 4490/29.05.2020 г. към него за предоставяне безвъзмездно за управление на ВСС, върху част от имот - частна държавна собственост с предмет самостоятелен обект с идентификатор 63427.2.1683.2.1, представляващ: гаражна клетка № 5, актуван с акт за частна държавна собственост № 4277/27.12.2007 г. находящ се в гр. Русе, ул. „Муткурова“ № 30, за нуждите на Окръжна прокуратура - Русе;
2. УПЪЛНОМОЩАВА представляващия Висшия съдебен съвет да подпише Анекс № 3 към договор № 96-00-105/30.11.2017 г. сключен между Областен управител на Област Русе и ВСС, и Анекси № 1/14.05.2020 г. и Анекс № 2/25.01.2021 г. към него за предоставяне безвъзмездно за управление на ВСС, чрез Окръжна прокуратура - Русе, върху част от имот -  частта държавна собственост с предмет самостоятелен обект с идентификатор 63427.2.1683.2.1, представляващ: гаражна клетка № 6, актуван с акт за частна държавна собственост № 4277/27.12.2007г., находящ се в гр. Русе, ул. „Муткурова“ № 30, за нуждите на Районна прокуратура – Русе.	

     4.3. ВНАСЯ предложението като редовна точка в следващото редовно заседание на Пленума на ВСС.

5.ОТНОСНО: Проект на решение в изпълнение на решение на Комисия „Управление на собствеността“ към Пленума на ВСС по протокол № 28/31.08.2022 г., т. 16.2.
Приложение: Доклад от Цецка Трендафилова - главен експерт - икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1.ПРИЕМА доклада на Цецка Трендафилова – главен експерт - икономист в отдел „Управление на собствеността“, дирекция „Управление на собствеността на съдебната власт”.
5.2. ПРИЕМА за целесъобразно съществуващата партида за електрозахранване на сградите  на  ул. „Екзарх Йосиф“ № 14 и ул. „Екзарх Йосиф“ № 12 в гр. София, с титуляр Национален институт на правосъдието /НИП/ да не бъде прехвърляна на името на Висш съдебен съвет /ВСС/, като ВСС да възстановява на НИП стойността на реално изразходваната електрическа енергия за сградата на ул. „Екзарх Йосиф“ № 12, гр. София, отчетена чрез контролен електромер, по действащи цени, фактурирани от доставчика на електрическа енергия на свободния пазар по договор, сключен от ВСС, за което НИП издава отчетен документ /фактура/ на ВСС.
5.3. ИЗПРАЩА решението ведно с доклада по т. 5.1, на Комисия „Бюджет и финанси“ към Пленума на ВСС за становище.

5.4. ПРЕДЛАГА на Пленума на Висшия съдебен съвет да  приеме следното решение: 

1. ДАВА СЪГЛАСИЕ Висш съдебен съвет /ВСС/ да възстановява на Национален институт на правосъдието /НИП/ стойността на реално изразходваната електрическа енергия за сградата на  ул. „Екзарх Йосиф“ № 12, гр. София, отчетена чрез контролен електромер по действащи цени, фактурирани от доставчика на електрическа енергия на свободния пазар по договор, сключен от ВСС, за което НИП издава отчетен документ /фактура/ на ВСС. 

5.5. ВНАСЯ предложението като редовна точка в следващото редовно заседание на Пленума на ВСС след решение на Комисия „Бюджет и финанси“ към Пленума на ВСС.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ 
                                              СТЕФАН ГРОЗДЕВ